Minojiniai rūmai

Minojiniai rūmai, Mino rūmai () – Graikijoje Kretos saloje išlikę senoviniai rūmų griuvėsiai, kuriuos sukūrė Mino civilizacijos kūrėjai II tūkst. pr. m. e., t. y. bronzos amžiuje. 2025 m. šeši tokie rūmų kompleksai pripažinti kaip pasaulio paveldas.Minoan Palatial Centres

„Rūmų“ terminą šiems statiniams pirmasis pasiūlė britų archeologas Arthur Evans, manydamas, kad tokiuose statiniuose reziduodavo karaliai-žyniai. Tačiau vėliau archeologai diskutavo dėl pastatų paskirties. Dabar priimta traktuoti statinius ne kaip valdovo rezidenciją, o daugiau kaip administracinius centrus. Juose aptinkami religinės paskirties patalpos, bendruomenės švenčių aikštės, sandėliai laikyti produktus didelei bendruomenei ir prekybai, amatininkų dirbtuvės ir pan.Beard, Mary, "Builder of Ruins", p. 20, in Confronting the Classics: Traditions, Adventures, and Innovations, 2013, Liveright, ISBN 9780871407160.

 Raida 
Manoma, kad rūmų kompleksai Kretos saloje išsivystė iš senosios vietinės architektūros, jai patiriant Artimųjų Rytų įtaką. Seniausieji rūmai datuojami 1925–1875 m. pr. m. e., ir šis laikotarpis vadinamas Senųjų rūmų laikotarpiu ().McEnroe, John C. (2010). Architecture of Minoan Crete: Constructing Identity in the Aegean Bronze Age. Austin: University of Texas Press. pp. 41, 43. Iš jo yra žinomi treji rūmai: Knoso, Faisto ir Malijos. Jie didele dalimi naudojo iš Artimųjų Rytų atėjusias technologijas, tokias kaip tašyti akmenys.Watrous, L. Vance (2021). Minoan Crete: An Introduction. Cambridge University Press. pp. 35–38. ISBN 9781108440493.

Apie 1700 m. pr. m. e. Faisto ir Knoso rūmai buvo sunaikinti, greičiausiai žemės drebėjimo. Po to prasidėjo Naujųjų rūmų laikotarpis (), kurio metu senieji kompleksai buvo atstatinėjami, išdygo nauji rūmai Zakre ir Galate.McEnroe, John C. (2010). Architecture of Minoan Crete: Constructing Identity in the Aegean Bronze Age. Austin: University of Texas Press. pp. 82–83. Visi šie rūmai buvo statomi pagal vieningą planą, naudojo tuos pačius architektūrinius bruožus. Jie buvo daug didesni, erdvesni nei ankstesniu laikotarpiu. Atsirado apsišvarinimo baseinai ir išvystyta sienų tapyba. Šis laikotarpis laikomas Minojinės civilizacijos ir rūmų statybos kulminacija.Younger, John; Rehak, Paul (2008). "The Material Culture of Neopalatial Crete". In Shelmerdine, Cynthia (ed.). The Cambridge Companion to the Aegean Bronze Age. Cambridge University Press. pp. 111, 156–157. doi:10.1017/CCOL9780521814447.007. ISBN 978-0-521-89127-1.

1470 m. pr. m. e. dauguma Kretos rūmų buvo sugriauti greičiausiai dėl karų. Manoma, kad tuo metu Mikėnų civilizacijos kūrėjai graikai iš Peloponeso pusiasalio nukariavo Kretą ir pajungė ją savo valdžiai.Hallager, Erik (2012). "Crete". In Cline, Eric (ed.). The Oxford Handbook of the Bronze Age Aegean. Oxford University Press. pp. 149–159. doi:10.1093/oxfordhb/9780199873609.013.0011. ISBN 978-0199873609. Vieninteliai rūmai, kurie išliko, buvo Knose, kur mikėniečiai įtvirtino centralizuotą salos administraciją. Todėl vėlyvasis laikotarpis dar vadinamas Vienerių rūmų laikotarpiu (). Tuo metu Knoso kompleksas rekonstruotas: pakeista Sosto salė, nemažai menių. Įsigalėjo naujo stiliaus freskos, liudijančios įtaką iš žemyno.MacDonald, Colin (2012). "Knossos". In Cline, Eric (ed.). The Oxford Handbook of the Bronze Age Aegean. Oxford University Press. pp. 529–542. doi:10.1093/oxfordhb/9780199873609.013.0040. ISBN 978-0199873609.

Knoso rūmus galutinai sunaikino keli gaisrai, greičiausiai 1370 ir 1330 m. pr. m. e. Po to pastatai sunyko, menės ir šventyklos paverstos sandėliais.McEnroe, John C. (2010). Architecture of Minoan Crete: Constructing Identity in the Aegean Bronze Age. Austin: University of Texas Press. pp. 133–135.

 Architektūra 
Visi Mino civilizacijos rūmai Kretoje buvo statomi remiantis panašiais principais, išlaikė vieningą architektūrą. Jų centre yra erdvus stačiakampis centrinis kiemas, išsidėstęs šiaurės-pietų ašimi, greičiausiai naudotas didelėms bendruomeninėms šventėms. Aplink jį išsidėstę daug smulkių patalpų, neretai primenančių labirintą. Kartais net gretimi kambariai sujungiami sudėtinga koridorių sistema.

Amatininkų dirbtuvės ir sandėliai paprastai išsidėstę šiaurės ir šiaurės vakarinėse koplekso dalyse. Prie vakarinės rūmų sienos šliedavosi didelė aikštė viešiems renginiams. Kompleksuose yra būdingos patalpos su baseinais, gausi ir dekoratyvi sienų puošyba.Hitchcock, Louise (2012). "Minoan Architecture". In Cline, Eric (ed.). The Oxford Handbook of the Bronze Age Aegean. Oxford University Press. pp. 189–199. doi:10.1093/oxfordhb/9780199873609.013.0014. Rūmuose gausu panašaus išplanavimo menių, būdingi tamsūs kambariukai su kolona centre.Lupack, Susan (2012). "Crete". In Cline, Eric (ed.). The Oxford Handbook of the Bronze Age Aegean. Oxford University Press. pp. 251–262. doi:10.1093/oxfordhb/9780199873609.013.0019.

Nepaisant bendrų bruožų, rūmai tarpusavyje skiriasi savo dydžiu, konkrečiais išplanavimo sprendimais.McEnroe, John C. (2010). Architecture of Minoan Crete: Constructing Identity in the Aegean Bronze Age. Austin: University of Texas Press. p. 84.. Jie sudaro centrinę gyvenvietės dalį, ir dažniai įsilieja į jos planą.Neer, Richard (2012). Art and Archaeology of the Greek World. Thames and Hudson. p. 26. ISBN 978-0-500-05166-5.

 Pasaulio paveldas 
Į pasaulio paveldo sąrašą įrašyti šeši svarbiausi rūmų kompleksai.Minoan Palatial Centres
 UNESCO kodas Paveikslėlis Pavadinimas Vietovė Koordinatės 1733–001 border|200px Knoso rūmai Heraklionas  1733–002 border|200px Faisto rūmai Faisto savivaldybė  1733–003 border|200px Malijos rūmai Hersoniso savivaldybė  1733–005 border|200px Zakras Lasitis  1733–004 border|200px Zomintas Anogija  1733–006 border|200px Kidonija Chania 

 Susiję pasaulio paveldo objektai 
 : Archeologinė Trojos vietovė (1998)
 : Mikėnų ir Tirinto archeologinės vietovės (1999)

 Išnašos